Os **Saitama Seibu Lions** (埼玉西武ライオンズ, *Saitama Seibu Raionzu*?) son un equipo profesional xaponés de béisbol con sede en Tokorozawa, Saitama, ao norte de Tokio. O club compite na Nippon Professional Baseball (NPB) como membro da Pacific League. Antes de 1979, o equipo tiña a súa sede en Fukuoka, na illa de Kyūshū. Entre 1978 e 2008 o logo e a mascota do equipo estaban baseados nunha vesión adulta de Leo (tamén coñecido como Kimba), o protagonista do anime de Osamu Tezuka *Jungle Taitei*. Con todo, ao contrario que fans, membros do equipo e a prensa, o propio Tezuka afirma que realmente estaba baseado en Panja (tamén coñecido como Caesar), o pai de Kimba. Os Lions xogan os seus partidos como local no MetLife Dome, estadio con capacidade para 33.556 espectadores.

O equipo é propopiedade dunha filial de Prince Hotels, a cal á súa vez é propiedade do Grupo Seibu. O equipo experimentou nos últimos tempos un período de dificultades financeiras, máis a situación foi solucionado cando en 2006 o equipo recibiu 6.000 millóns de iens (uns 51,11 millóns de dólares) polo traspaso de Daisuke Matsuzaka aos Boston Red Sox da Major League Baseball (MLB). Antes, en 2004, o ex xogador dos Seibu Lions Kazuo Matsui foi o primeiro xogador xaponés en xogar nas Ligas Maiores desde a posición de infielder.

Historia
--------

A franquía foi fundada en 1950 co nome de Nishitetsu Clippers, sendo un dos equipos fundadores da Liga do Pacífico. O equipo era propiedade da compañía de ferrocarrís Nishinippon con sede en Fukuoka. No seu primeiro ano o equipo acaba no sexto e último posto da liga. Ao finalizar a temporada fusionaronse cos Nishinippon Pirates para formar os Nishitetsu Lions. Durante toda a súa existencia co nome de Nishitetsu Lions, a franquía xogou sempre no Estadio Heiwadai. Foron un dos primeiros equipos dominadores da liga, gañando baixo as ordes do adestrador Osamu Mihara catro títulos do Pacífico e tres Series do Xapón consecutivas ante os Yomiuri Giants: 1956, 1957 e 1958.

Durante a seguinte década o equipo decaeu e non conseguiu repitir éxitos. Entre as temporadas 1969 e 1970 o equipo veuse envolto no escándalo da "néboa negra" (黒い霧事件, *kuroi kiri jiken*?), polo que catro pitchers dos Lions (Masaaki Ikenaga, Akio Masuda, Masayuki Nagayasu e Yoshinobu Yoda) foron expulsados de por vida da NPB por acusacións de arranxo de xogos. Outros xogadores do equipo foron tamén condenados, máis con castigos menos severos. A perda dos xogadors decimou ao equipo que acabou a temporada de 1970 en último lugar. As dúas seguintes temporadas finalizaron co mesmo resultado. En 1972 a franquía foi vendida á Corporación de Béisbol de Fukuoka, porén, esta era parte da propia Nishinippon. Despois da venda, o equipo pasou a chamarse até 1976 Taiheiyō Club Lions, unha empresa de resorts e campos de golf. Ao ano seguinte o club volve cambiar de patrocinador, Crown Gas Lighter, e o equipo mude de novo de nome, esta vez a Crown Lighter Lions. Con todo, a nivel deportivo, as actuacións non melloraron.

Tras finalizar a temporada de 1978, o equipo foi vendido a Kokudo Keikaku, para despois fusionarse con Prince Hotels. Así, o equipo foi bautizado como Seibu Lions e viu a súa sede trasladada a un novo estadio, o Seibu Dome en Tokorozawa, Saitama. Os novos propietarios realizaron importantes investimentos e, a partir de 1982, co novo adestrador Tatsuro Hirooka e varios xogadores como Osamu Higashio ou Koichi Tabuchi, comezou a chamada "Época Dourada" do equipo. Os Lions foron durante os anos 1980 os dominadores da Liga do Pacífico, conseguindo gañar cinco Series do Xapón (1982 a 1983 e 1986 a 1988). A mediados da década, baixo as ordes de Masaaki Mori, os Lions mantiveron o bloque e continuaron coa senda de vitorias cun forte bloque de xogadores. Mori logrou oito títulos de Liga e seis Series do Xapón (1986 a 1988 e 1990 a 1992) no seus nove anos de carreira como adestrador. A franquía foi coñecida durante os anos 1980 e 1990 como o "invencible Seibu" debido aos seus éxitos.

Durante os anos 2000, e a pesar dos bos resultados da franquía, os Lions atravesaron problemas económicos que levaron a pensar nunha venda do equipo ou mesmo o seu posible traslado a Hokkaido. Mais a situación logrou solucionarse coa venda do pitcher Daisuke Matsuzaka aos Boston Red Sox por 6 millóns de dólares. A nivel derpotivo, o equipo consegue gañar no anos 2000 as Series do Xapón de 2004 ante Chunichi Dragons e as de 2008 ante os Yomiuri Giants. No 2009 o equipo muda por completo a súa imaxe corporativa, e o seu escudo pasa a ser unha pelota de béisbol agarrada pola garra dun león. Até ese ano, o escudo do club estaba baseado na versión adulta de Leo (tamén coñecido como Kimba), o protagonista do anime de Osamu Tezuka *Jungle Taitei*. Con todo, ao contrario que fans, membros do equipo e a prensa, o propio Tezuka afirma que realmente estaba baseado en Panja (tamén coñecido como Caesar), o pai de Kimba. 

### Nomes

Ao longo dos anos o equipo tivo diferentes nomes:

* Nishitetsu Clippers (1950)
* Nishitetsu Lions (1951−1972)
* Taiheiyo Club Lions (1973−1976)
* Crown Lighter Lions (1977−1978)
* Seibu Lions (1979−2007)
* Saitama Seibu Lions (2008−presente)

Estadio
-------

*Artigo principal**:* Seibu Dome.
O Seibu Dome.
Actualmente, os Orix Buffaloes xogan os seus encontros como local no Seibu Dome, coñecido por motivos de patrocinio como MetLife Dome. O estadio, inaugurado o 14 de abril de 1979, ten capacidade para 33.556 espectadores. O estadio está cuberto por unha cúpula ao igual que outros moitos estadios do Xapón, mais dispón dunha separación entre a mesma e as bancadas para que o aire circule polo recinto. Isto fai posíbel que os home runs poidan saír do estadio, algo que non se pode nos estadios totalmente cubertos. É, xunto o T-Mobile Park de Seattle, Washington (Estados Unidos), o único estadio de béisbol do mundo con esa característica. Ao longo dos anos os Saitama Seibu Lions teñen utilizado os seguintes estadios:

| Estadio | Localización | Prefectura | Capacidade | Período |
| --- | --- | --- | --- | --- |
| Kasugabaru Kyūjō | Kasuga | Fukuoka Fukuoka | – | 1950 |
| Heiwadai Yakyūjō | Fukuoka | Fukuoka Fukuoka | 34.000 | 1951 | 1978 |
| Seibu Dome | Tokorozawa | Saitama Saitama | 33.556 | 1979 | − |

Xogadores
---------

### Dorsais retirados

Kazuo Matsui.

|  |
| --- |
| **Dorsais retirados polos Saitama Seibu Lions** |
| Nº | Xogador | Posición | Período |
| **24** | Kazuhisa Inao | Pitcher | 1956–1969 |

### Dorsais honrados

| Nº | Xogador | Posición | Período |
| --- | --- | --- | --- |
| **3** | Hiroshi Ōshita | Outfielder | 1952–1959 |
| **6** | Futoshi Nakanishi | Infielder | 1952–1969 |
| **89** | Shinji Mori | Pitcher | 1997–2005 |

### Xogadores MLB

| País | Xogador | Posición | Temporadas no equipo |
| --- | --- | --- | --- |
| Xapón | Kazuhisa Ishii | Pitcher | 2008–2013 |
| Xapón | Yusei Kikuchi | Pitcher | 2010–2018 |
| Xapón | Kazuo Matsui | Segunda base | 1995–2003, 2018 |
| Xapón | Daisuke Matsuzaka | Pitcher | 1999–2006 |
| Xapón | Shinji Mori | Pitcher | 1997–2005 |

Notas
-----

1. ↑  "Rockies acquire infielder Kazuo Matsui and cash considerations from New York Mets in exchange for outfielder Eli Marrero | Colorado Rockies". *Newyork.mets.mlb.com*. Arquivado dende o orixinal o 08 de marzo de 2016. Consultado o 11 de abril de 2019.
2. ↑  "Saitama Seibu Lions". *NPB.jp*.
3. ↑  Morse, Burden e Morse. "Beer, Brats and Grasshoppers: The Sports Tourists Rank Baseball's Cathedrals".

Véxase tamén
------------

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q325819
* WorldCat
* VIAF: 259461183
* NDL: 00638604
* OpenCorporates: 6013301006279

 |